**Referat Erfa-møde i Virksomhedsnetværket 1.11 2018: Tema – Affald på tilsyn**

**1. Velkomst ved Julie fra Næstved**Mødet blev af holdt hos Ressource city på Maglemølle den tidligere papirfabrik.

Orientering om Ressourcecity ved Michael Elgaard.

Målet for Ressourcecity er at styrke position indenfor cirkulær økonomi med særligt fokus på virksomheder i Næstved, samt at omsætte viden til værdi for virksomheder i Næstved Kommune og Ressource Citynetværk. Læs mere om Ressourcecity [her](https://ressourcecity.dk/strategi/)

**2. Besøg på Reiling – genanvendelse af glas.**Spændende gennemgang. Genanvendelse af glas sparer mange ressourcer for glasvirksomhederne. Der må max være 20 gram forurening pr tons i glasset.

Besøget affødte en lille diskussion om låg på glas og flasker. Der er forskellige regler i kommunerne. Reilling vil gerne have, at der er låg på, da der så ikke kommer vand i glassene. Flere kommuner får en bedre pris, når glas og metal er adskilt. Reiling kan nemt skille glas og metal/propper mm.

Reiling fortalte, at de som udgangspunkt oplevede bedre sortering i glas i Tyskland end herhjemme, hvor der stadig kommer andet affald i glascontainerne.

Der var et eksempel på en blandet fraktion – glas, metal og plast.

**3. Energistyrelsen om affaldsregisteret** v/Hanne Rasmussen og Annette Arent, Energistyrelsen - Affaldsregisteret Se Power Point

Spørgsmål om anvisning af genanvendeligt erhvervsaffald – se Affaldsbek §24

Affaldsregisteret er ved at blive evalueret, så der er mulighed for at komme input.

Hvis vi møder på transportører eller anlæg, der ikke er registreret, så skal vi opfordrer virksomhed til at vælge transportører/anlæg, der er registreret og samtidig sende en orientering til Affaldsregisteret, at der er en virksomhed, der ikke er registreret.

Der var et forslag om, at affaldsregisteret selv henter oplysninger om miljøgodkendelsen i DMA for at sikre, at der ikke er sket ændringer siden virksomheden ansøgte at får forbehandlings-eller modtageanlæg.

Diskussion om det ulogiske i, at en transportør kan levere fx plastgranulat til en plastvirksomhed uden at være registreret nogen steder, men skal være registreret i affaldsregisteret, når han kører virksomhedens plastemballage tilbage til plastgranulatvirksomheden?!

**4. Miljøstyrelsen om Affaldsdatasystemet** v/Anne Nissen og Ellen Nissen, Miljøstyrelsen - Cirkulær Økonomi: AffaldsdatasystemetSe Power Point

Der er nye fraktionskoder, så man vil nu møde på E- og H-koder (erhverv og husholdning). Der er kommet nye fraktionskoder fx tekstilkoder, blandet emballage- og elektronikkoder samt madaffald. Der vil stadig være EAK-koder også.

En af de brugbare rapporter virksomhedsfolk kan bruge ifm. virksomhedstilsyn er R 16.

Hvis du ikke er kommet i gang med at bruge ADS, så er der hjælp at hente i Lolland Kommunes vejledning.

**5. Beholdere til affald** v/Laila JalkingSe Power Point

Hvad er er en egnet beholder til opbevaring af affald herunder farligt affald? For at besvare dette spørgsmål, tog Laila udgangspunkt i, hvis produktet siden skal transporteres – her er det gjort meget tydeligt i CLP-forordning, Affaldsbekendtgørelsen og Farligt gods – ARD konventionen om hvilke krav der er.

Find de farlige egenskaber ved affaldsproduktet. Tjek mærkningen. Der er både gamle og nye mærkninger hos mange virksomheder.

Til farligt gods er der krav til emballagen – det er der ikke på samme måde til beholdere blot til farligt affald. Kan det farlige affald klare at blive transporteret i beholderen, vil beholderen ofte være et godt valg også bare til opbevaring på virksomheden.

Bemærk at der er begrænset holdbarhed for forskellige emballagetyper, når der skal transporteres farligt affald:

Plasttromler 5 år (Der er datomærkning på beholderen)

Container 2,5 år

Jerntromle – må ikke være gennemtæret

Sække må kun anvendes en gang

Der var en diskussion om palletanke som spildolietanke? Der er større risiko for, at metaltønden ruster da spildolie har større indhold af vand. Nogle kommuner har medtaget regler for brug af udtjente olietanke som spildolietanke i deres regulativ for farligt affald mv.

Skolernes fysiklokaler er et eksempel på steder, hvor der kan være særligt behov for at få kigget igennem om der skulle stå et gammelt oplag af kemikalier i kælderen.

**6. Den bunduretfærdige quiz om opbevaring af affald og produkter ved tilsyn**Trods uretfærdig, var quizzen en god anledning til at diskutere emnet på en anden måde.

**7. Opsamling herunder næste erfamøde**Næste erfamøde i maj 2019 (enten den 9. eller 23. maj) skal afholdes i Odsherred. Planlægningsgruppen består som altid af den kommune, der skal afholde arrangementet, den der holdt sidst og den der skal holde næste gang, altså: Næstved, Odsherred og Ringsted. Der bliver indkaldt til planlægningsmøde i uge 2 i Odsherred.

Ideer til emner:

Plastgenanvendelse, varmeværker, kahootquiz